CELEX: 62019CN0910
Language: da
Date: 2019-12-12 00:00:00
Title: Sag C-910/19: Anmodning om præjudiciel afgørelse indgivet af Tribunal Supremo (Spanien) den 12. december 2019 — Bankia S.A. mod Unión Mutua Asistencial de Seguros (UMAS)

23.3.2020   
            
            
               DA
            
            
               Den Europæiske Unions Tidende
            
            
               C 95/14
            
         
      Anmodning om præjudiciel afgørelse indgivet af Tribunal Supremo (Spanien) den 12. december 2019 — Bankia S.A. mod Unión Mutua Asistencial de Seguros (UMAS)
      (Sag C-910/19)
      (2020/C 95/15)
      Processprog: spansk
      
         Den forelæggende ret
      
      Tribunal Supremo
      
         Parter i hovedsagen
      
      
         Appellant: Bankia S.A.
      
         Indstævnt: Unión Mutua Asistencial de Seguros (UMAS)
      
         Præjudicielle spørgsmål
      
      Med henblik på fortolkning af artikel 3, [stk.] 2, og artikel 6 i Europa-Parlamentets og Rådets direktiv 2003/71/EF (1) af 4. november 2003 om det prospekt, der skal offentliggøres, når værdipapirer udbydes til offentligheden eller optages til handel, og om ændring af direktiv 2001/34/EF:
      
                  1)
               
               
                  Når et udbud til offentligheden på tegning af aktier både er rettet mod detailinvestorer og kvalificerede investorer, og der udstedes et prospekt til detailinvestorer, er det da muligt for begge typer af investorer eller kun for detailinvestorer at anlægge et søgsmål med påstand om ansvar i tilknytning til prospektet?
               
            
                  2)
               
               
                  I tilfælde af, at svaret på det foregående spørgsmål er, at det også er muligt for kvalificerede investorer at anlægge et sådant søgsmål, er det da muligt at vurdere deres grad af kendskab til den økonomiske situation i det selskab, som har udstedt udbuddet til offentligheden på tegning af aktier, ud over prospektet, som følge af deres juridiske eller handelsmæssige relationer med den nævnte udsteder (som aktionær i selskabet, medlem af dets bestyrelsesorganer osv.)?
               
            
         (1)  EUT 2003, L 345, s. 64.